|  |  |  |
| --- | --- | --- |
|  |  |  |
| REPUBLIKA HRVATSKAKARLOVAČKA ŽUPANIJA |  |
|  | GRAD KARLOVAC |  |

SLUŽBA ZA JAVNU NABAVU

Karlovac, 31. siječanj 2018. godine

 **Upravni odjel za opće poslove**

 **Pročelnik Vlatko Kovačić, mag.iur.**

**PREDMET: Izvješće o radu Službe za javnu nabavu od 01.07.2017. do 31.12.2017. godine**

**Djelokrug poslova**

Novim ustrojem od 20. srpnja 2017. godine formirano je zasebno upravno tijelo za obavljanje poslova javne nabave pod nazivom Služba za javnu nabavu. U Službi za javnu nabavu sistematizacijom je utvrđeno šest (6) radnih mjesta (izvršitelja), a trenutno su zaposlena tri (3) izvršitelja koji provode sljedeće poslove:

* priprema i provedba središnje javne nabave za potrebe upravnih tijela Grada Karlovca, trgovačkih društava  i ustanova Grada Karlovca
* priprema i provedba postupaka zajedničke nabave za potrebe upravnih tijela Grada Karlovca,  trgovačkih društava i ustanova Grada Karlovca
* koordinacija aktivnosti između obveznika središnje i zajedničke javne nabave
* sastavljanje i ažuriranje propisanih izvješća i evidencija iz područja javne nabave
* druge stručne poslove iz propisima utvrđene nadležnosti Grada Karlovca u okviru djelokruga rada Službe

Navedeni poslovi podrazumijevaju sljedeće aktivnosti:

* izrada i objava Plana nabave (sukladno prijedlozima upravnih odjela) te Registra ugovora i okvirnih sporazuma
* izrada Odluke o imenovanju stručnog povjerenstva
* izrada dokumentacije o nabavi prema dobivenim podacima od upravnih odjela, trgovačkih druištava i ustanova Grada Karlovca za koje se provodi nabava
* elektroničko oglašavanje nabave i potrebnih evidencija
* otvaranje ponuda, pregled i ocjena prispjelih ponuda, te izrada zapisnika o otvaranju ponuda i zapisnika o pregledu i ocjeni ponuda
* izrada prijedloga Odluke o odabiru ponuditelja / Odluke o poništenju nabave
* očitovanje Državnoj komisiji za kontrolu postupaka javne nabave u slučaju žalbe
* savjetodavna uloga za ustanove i trgovačka društava Grada Karlovca
* sastavljanje i dostava izvješća o javnoj nabavi kroz zakonsku elektroničku proceduru
* kontakti i suradnja sa Upravom za javnu nabavu

Služba za javnu nabavu također provodi postupke jednostavne nabave u vrijednosti od 100.000,00 kuna do vrijednosti za koje je obvezna primjena Zakona o javnoj nabavi za upravne odjele Grada Karlovca na način:

• Izrada Rješenja o imenovanju stručnog povjerenstva za pripremu i provedbu postupka jednostavne nabave

• Izrada Poziva na dostavu ponuda prema podacima od resornog odjela za koji se provodi postupak nabave

• Upućivanje poziva ponuditeljima na odgovarajući način propisan Pravilnikom

• Zaprimanje i otvaranje ponuda

• Izrada Zapisnika i Odluke o odabiru najpovoljnije ponude

**Provedeni postupci nabave**

U proteklom šestomjesečom razdoblju provedeno je ukupno **39** postupka nabave ukupne procijenjene vrijednosti **13.921.200,00** bez PDV-a kako slijedi.

Provedeno je 8 postupaka male vrijednosti čija je procijenjena vrijednost **5.388.000,00** kuna bez PDV-a i to:

* Radovi na izgradnji kanala oborinske odvodnje Tičarnica i izgradnji odvodnje i rekonstrukciji vodoopskrbe Žumberačke ulice
* Uređenje pješačko biciklističke staze uz južni rub Draškovićeve ulice u Karlovcu - Projekt Kesten;
* Ukrasi za uređenje grada povodom božićnih i novogodišnjih blagdana;
* Usluga održavanja „Libusoft“ programa za 2018. godinu;
* Usluge pomoći u kući starim i bolesnim osobama za 2018. godinu;
* Topli obroci i paketi suhe hrane za 2018. godinu;
* Usluge zdravstvene njege u kući starih i bolesnih osoba za 2018. godinu
* Geodetske usluge za 2018. godinu

Nadalje provedene su **dvije objedinjene javne** nabave u procijenjenoj vrijednosti od **2.366.200,00** bez PDV-a i to:

* Opskrba toplinskom energijom za 2018. godinu
* Opskrba lož uljem

Također je u navedenom razdoblju Služba za javnu nabavu sudjelovala u provođenju **tri postupka javne nabave** male vrijednosti za ustanove Grada Karlovca u ukupno procijenjenoj vrijednosti od **2.450.000,00** bez PDV-a i to:

* Javna ustanova AQUATIKA-SLATKOVODNI AKVARIJ KARLOVAC, Opskrba električnom energijom“
* „Energetska obnova Osnovne škole Švarča – 2. etapa“
* „Energetska obnova Osnovne škole Skakavac – 2. etapa“

U navedenom razdoblju provedeno je i **26 postupaka jednostavne nabave** (vrijednosti na koje se ne primjenjuje Zakon o javnoj nabavi) temeljem članka 10. Pravilnika o provedbi postupaka jednostavne nabave, ukupne procijenjene vrijednosti **3.717.000,00** kuna bez PDV-a. Provedeni su sljedeći postupci:

* Usluga izrade Prometnog elaborata za rješavanje glavnih prometnih problema u središtu grada Karlovca
* Izrada projektne dokumentacije za rekonstrukciju dijela ulice Rakovac i dijela Radićeve ulice u Karlovcu
* Izrada projektne dokumentacije za obnovu zgrade u ulici Josipa Kraša 2 - dodatna konzervatorsko restauratorska istraživanja
* Konzervatorsko-restauratorska istraživanja i izrada projektne dokumentacije za obnovu kulturnog dobra – Karlovac, zgrada „KAMOD“ Josipa Kraša 2
* Uređenje humka oko Starog grada Dubovca, rampe u sklopu glavnog stubišta, uređenje dvorišta i sanacije kule A
* Radovi na obnovi mrtvačnice na Židovskom groblju, građevinsko obrtnički radovi za sanaciju temelja
* Uredski materijal za 2018. godinu
* Izrada idejnog rješenja za rekonstrukciju zgrade Oružane
* Infomatički potrošni materijal za 2018. godinu
* Nabava Microsoft OVS licenci za 2018. godinu
* Izrada idejnog projekta parka u Grabriku
* Izrada geodetskog projekta i glavnog projekta za građenje reciklažnog dvorišta na području Grada Karlovca na k.č. 73/1 k.o. Mala Švarča
* Usluga fiksnog internet pristupa za 2018. godinu
* Usluga održavanja intranet portala i programa u 2018. godini
* Usluga fiksnog internet pristupa za 2018. godinu
* Usluge tehničke pomoći u sklopu provedbe projekta „ENERGY@SCHOOL“
* Usluga izrade predinvesticijske studije geotermalnog polja Karlovac
* Nabava goriva za službena vozila za 2018. godinu
* Opskrba električnom energijom za 2018. godinu
* Izrada idejnog rješenja za rekonstrukciju dječjeg vrtića Grabrik
* Usluga upravljanja projektom izgradnje novih elemenata osnovne i dodatne zajedničke infrastrukture u Poduzetničkoj zoni Gornje Mekušje
* Izrada projektne dokumentacije za izgradnju prometnica u poslovnoj zoni Mekušje
* Nabava i ugradnja antistresne podloge za dječja igrališta
* Nabava prijenosnih i osobnih računala
* Nabava i ugradnja LED lampi u pet osnovnih škola u sklopu projekta „ENERGY@SCHOOL
* Izrada projektne dokumentacije za energetsku obnovu zgrade Gradske uprave (Ivana Banjavčića 9)

 Pročelnica

 Službe za javnu nabavu

 Irena Grčić, struč. spec. oec.

Dostaviti:

1. Naslovu
2. Pismohrana